Pouk na daljavo od 11. do 15. maja 2020 (8. teden)

Spoštovane učenke in učenci!

Prav gotovo ste že ugotovili, da od kar poteka šolanje na daljavo, redno spremljam vaše delo pri geografiji in vam tudi odpišem. Pomembno je, da sproti in pravilno naredite tedensko nalogo ter mi jo pošljete. Če imate pri tem težave, mi telefonirajte vi ali pa vaši starši na številko 01 72 19 530 in se bomo individualno dogovorili, kako mi boste posredovali nalogo.

Ta teden je na vrsti poglavje o **PODNEBJU.**

Vreme se nenehno spreminja. Toda če ga spremljamo dlje časa, ugotovimo, da se v posameznih delih leta pojavlja podobno vreme.

Podnebje (klíma) je pojem, ki obsega vse [vremenske](https://sl.wikipedia.org/wiki/Vreme) pojave na nekem področju. Podnebje ni odvisno samo od dogodkov v [ozračju](https://sl.wikipedia.org/wiki/Atmosfera_nebesnega_telesa), ampak od medsebojnega vpliva vseh okoliščin (sestava in poraščenost tal, vlaga in pritisk zraka, bližina morja, nadmorska višina, vetrovnost, sevanje Sonca,...).

1. Predlagam, da najprej obiščeš spletno stran [**www.iRokusPlus.si**](http://www.iRokusPlus.si) (Geografija – Toplotni pasovi). Najprej si oglej:
- videoposnetek Podnebje
- videoposnetek Podnebne spremembe
2. V učbeniku si na strani 70 in 71 preberi poglavje **PODNEBJE**. Oglej si tudi fotografije in statistična dejstva.

3. V zvezek napiši naslov PODNEBJE in odgovori na spodnja vprašanja. Vprašanja OBVEZNO prepiši. Tega ne pozabi! To je zelo pomembno – namreč: na ta način si bolje zapomniš snov in veš, na kaj se nanaša tvoj odgovor. Vprašanja, na katera boš odgovarjal/a, se nanašajo na tekst v učbeniku, zato le pazljivo in natančno najprej preberi besedilo.

1. Kaj je podnebje?
2. Na kaj vse vpliva podnebje?
3. Podnebje se v daljšem časovnem obdobju spreminja. Imenuj enega od naravnih vzrokov za spreminjanje podnebja?
4. Kaj veš o segrevanju ozračja?
5. Kateri plin povzroča učinek tople grede?
6. Naštej nekaj posledic globalnega segrevanja ozračja?
7. Za koliko stopinj se je v zadnjih 100 letih dvignila temperatura na Zemlji?

Želim, da pravilno odgovoriš na vprašanja. Svetujem Ti, da dobro prebereš besedilo in če si boš ogledal/a še videoposnetke, potem ne bo težko. Odgovore pošlji na naslov anica.crne-ivkovic@guest.arnes.si

Lepo Te pozdravljam.

Anica Črne Ivkovič